///  /  M\WxX 


JESU  VIDNESBYRD   ER  PROFETIENS  AAND 


NUMMER    17 


1.  SEPTEMBER  1924 


73.   AARGANG 


MENNESKEHEDENS  STORE  LÆRE- 
MESTER. . 

(Tale  af  Ældste  Adam  S.  Bennion,  holdt  Paaskesondag  1924 
i  Tabernaklet  i  Salt  Lake  City,  Utah.) 

(Fortsat  fra  Side  244.) 

Jeg  kunde  onske  at  henlede  eders  Opmærksomhed  paa  to 
særligt  fremtrædende  Egenskaber,  der  i  det  mindste  tildels 
forklarer  hans  Plads  i  Menneskenes  Børns  Hjerter.  Forst  af 
alt  vil  jeg  sige,  at  Jesus  indtager  den  fremskudte  Plads  i  Ver- 
denshistorien, fordi  han  er  Menneskehedens  store  Læremester. 
Ved  Betragtningen  af  hans  Liv  lægger  vi  Mærke  til,  at  han 
ikke  bekymrede  sig  for  timelige  Affærer.  Han  gav  sig  ikke  af 
med  Handel  eller  Industri.  Han  var  ikke  en  Lærd  i  almindelig 
Betydning.  Vi  har  ingen  Beretning  om,  at  han  har  besogt 
lærde  Skoler  blot  for  at  erhverve  sig  Kundskaber.  Han  nojedes 
med  en  Lærers  Kald  —  og  jeg  er  nær  ved  at  tro,  at  dette  at 
være  Lærer  er  den  vigtigste  af  alle  Stillinger. 

Jeg  tror,  at  enhver  Moder  og  Fader,  der  paa  rette  Maade 
opfylder  deres  Hverv  som  Forældre,  er  Lærere  for  deres  Born. 

Jeg  ynder  at  benævne  Jesus  Menneskehedens  Læremester. 
Jeg  er  sikker  paa,  at  vi  alle  maa  være  villige  til  at  indrømme, 
at  Jesus  var  en  virkelig  Lærer.  Dette  fremgaar  baade  af  Bi- 
belens Boger  og  af  de  Skrifter,  som  formedelst  ny  Aabenbaring 
er  hellige  for  os,  thi  Jesus  blev  udvalgt  af  Faderen,  fordi  han 
havde  en  Lærers  Egenskaber. 

I  Raadet  i  Himmelen,  hvor  det  blev  besluttet,  at  Jesus 
skulde  komme  og  forløse  Verden,  blev  en  anden  Plan  ogsaa 
foreslaaet.  Men  Lucifer,  mægtig  som  han  var,  manglede  Be- 
tingelserne for  at  blive  en  Lærer.  Læs  Mose  Bog  4:  1—4  og 
De  vil  finde,  at  Lucifer  vilde  komme  ned  og  frelse  Menneskene 
ved  Tvang,  saaledes  at  ikke  en  Sjæl  skulde  gaa  fortabt.  Han 
vilde  have  befalet,  ja,  han  vilde  have  kommanderet,  og  Men- 
neskene maatte  have  fulgt  efter,  enten  de  vilde  eller  ej. 

Der  er  saakaldte  Lærere,  som  ved  Disciplinens  Jernhaand 
tvinger  deres  Elever  til  at  udføre  visse  Ting,  ikke  fordi  deres 
Fornuft  eller  Følelsesliv  er  paavirket,  men  fordi  de  er  nød- 
saget til  at  bøje  sig.  Der  er  Mangel  paa  virkelige  Lærere  i  vort 
Land,  Lærere  af  den  Slags,  som  Jesus  viste  sig  at  være,  da 
han  tilbod  at  komme  for  at  vise  Menneskene  Vejen  til  Frelse. 
At  lære,  ikke  at  tvinge,  er  Skolens  Opgave.  De  kan  have  en 
aldrig  saa  statelig  Bygning  og  det  ypperligste  Udstyr.  De  kan 
give  Bornene  de  dyreste  Boger  og  de  dygtigste  Lærere,  men 
før  Barnet  af  egen  fri  Vilje  beslutter  at  lære,  har  De  ikke  vir- 
kelig Undervisning.  Jesus  blev  Verdens  Læremester,  fordi  han 
forstod,  hvad  det  betød  at  undervise. 

Den  anden  Egenskab  hos  Jesus,  der  gor  Indtryk  paa  mig, 
er  Enkeltheden  og  Naturligheden  ved  hans  Lærdomme.  Gen- 
nemsøg hele  Rækken  af  hans  Læresætninger,  og  De  vil  finde 
dem  enkle  og  tydelige.  Han  gav  sig  ikke  af  med  taagede  Fore- 
stillinger. Hans  Lærdomme  indeholdt  ikke  filosofiske  Speku- 
lationer. Han  talte  saa  tydeligt,  at  selv  Born  kunde  forstaa, 
og  dog  saa  indholdsrigt,  at  hele  Verden  paavirkedes. 

Enkle,  tydelige  Sandheder,  der  rammer  selve  Livets  Hjerte, 
er  hvad  Mesteren  lærte.  Tag  hans  Bjergprædiken:  »Salige  er 

de  fattige  i  Aanden«,  eller  »Salige  er  de  sagtmodige«,  eller 
»Salige  er  de,  som  sørge«,  gaa  igennem  hele  Rækken  —  Kri- 
stendommens højeste  Sandheder  —  og  dog  saa  ligefremme,  at 
et  Barn  kan  forstaa  dem.  Han  lærte  os  at  bede,  og  dog  er  den 
Bøn,  som  skulde  være  et  Monster  for  hele  Menneskeheden,  saa 
enkel,  at  den  kan  læres  af  smaa  Børn  —  Menneskers  forste 
Bonner  er  formet  efter  den.  Han  kunde  tale  til  Fiskere  saa- 
ledes,  at  de  forstod  ham  —  en  Lignelse  orn  at  kaste  deres  Net 
og  blive  Menneskefiskere.  Læs  hans  Lignelser,  enten  det  er 
den  om  de  ti  Talenter  eller  om  den  ubarmhjertige  Tjener. 
Alle  indeholder  de  klare,  tydelige,  evige  Sandheder.  Jesus  var 
den  store  Lærer,  fordi  alle,  som  vilde  lytte,  kunde  forstaa. 

Han  var  Menneskehedens  store  Lærer,  fordi  han  lærte  Kær- 
lighed. Det  har  været  sagt,  at  Jesu  Lære  tydede  paa  Fejghed, 
at  han  lærte  Mennesker  at  give  efter,  og  dog  er  der  i  denne 
uanseelige  Kærlighedslære  givet  Menneskene  det  mest  fuld- 
komne Middel  til  Udviklingen  af  Selvbeherskelse  og  moralsk 
Kraft.  Der  er  i  denne  hans  Kærlighedslære  et  saadant  Ind- 
hold, at  vi  endnu  ikke  har  fattet  dets  fulde  Betydning.  Gang 
efter  Gang  i  det  daglige  Livs  Affærer  træder  denne  Sætning 
udfordrende  frem  for  os:  »Dersom  nogen  vil  tage  din  Kjortel, 
lad  ham  da  ogsaa  faa  Kappen.« 

»Salige  er  I,  naar  man  haaner  og  forfølgereder,«  var  Grund- 
tonen i  Mesterens  Lære.  En  Kvinde,  greben  i  Synd,  der  maa 
have  været  afskyelig  i  hans  Øjne,  blev  bragt  til  ham,  og  dog 
var  hans  Kærlighed  saadan,  at  han  sagde  til  hende:  »Gaa,  og 
synd  ikke  mere.«  Og  til  hendes  Anklagere,  der  vilde  have 
hende  stenet,  sagde  han:  »Lad  den,  der  er  uden  Synd,  kaste 
den  forste  Sten.«  Enten  det  var  Tiggeren  paa  Gaden  eller  en, 
der  var  befængt  med  Sygdom,  kunde  Jesu  Kærlighed  omfatte 
dem  alle.  Det  var  hans  store  Kærlighed,  der  gjorde  ham  til 
den  store  Lærer. 

Naar  De  finder  en  virkelig  Lærer,  enten  det  er  ved  den 
hjemlige  Arne  eller  i  Universitetet,  da  vil  De  ikke  blot  finde 
skolastisk  Dygtighed,  men  en  Kærlighed,  der  overgaar  al  Be- 

skrivelse.  Jesus  havde  denne  Kærlighed  i  sit  Hjerte  for  alle 
Mennesker.  Jeg  tror,  at  en  af  de  mest  vidunderlige  og  nyttige 
Ting  for  os  at  erindre  er,  at  uagtet  han  var  bleven  slaaet,  for- 
nægtet, bespottet  og  forhørt  og  tilsidst  underkastet  den  gru- 
somste Død,  som  Mennesker  kender,  bestod  hans  Kærlighed 
dog  den  store  Prøve,  og  han  var  i  Stand  til  at  sige  de  minde- 
værdige Ord:  »Fader,  tilgiv  dem.«  »Større  Kærlighed  har 
ingen  end  denne,  at  han  sætter  sit  Liv  til  for  sine  Venner.« 

Men  fremfor  alt  dette  var  Jesus  den  store  Lærer  for  Verden 
derved,  at  han  lærte  os.  at  det  først  og  fremmest  er  Handling, 
det  kommer  an  paa.  Det  drejer  sig  ikke  saa  meget  om,  hvad 
et  Menneske  véd,  som  om,  hvad  han  udretter.  Jesu  Instruk- 
tioner til  sine  Disciple,  enten  det  var  til  Peter:  »Vogt  mine 
Faar«,  eller  til  dem  alle  at  gaa  ud  i  al  Verden  og  forkynde 
Evangeliet  for  al  Skabningen,  og  alle  hans  andre  Befalinger, 
gav  dem  noget  at  udføre.  Og  knælende  toede  han  deres  Fød- 
der, for  at  han  kunde  sige  til  dem:  »Jeg  har  givet  eder  et  Eks- 
empel, at  som  jeg  har  gjort  til  eder,  skulde  I  ogsaa  gøre.« 

Jeg  er  af  den  Mening,  at  det  er  fra  disse  sidste  to  Ting,  at 
Kristendommens  Majestæt  har  sin  Oprindelse.  Naar  man  kan 
gore  godt  mod  andre,  række  ud  og  hjælpe  andre  og  forene 
denne  Hjælpsomhed  med  Kærlighed,  da  har  man  fundet  Nøg- 
len til  den  Indflydelse,  som  Kristendommen  har  haft  og  har 
i  Verden.  Den  store  Mester  har  lært  os,  at  Godgørenhed,  Fred- 
sommelighed og  Selvopofrelse  er  Kristendommens  Aand.  Jeg 
er  glad  ved  at  give  denne  Papinis  Vidnesbyrd,  fordi  han  kom- 
mer til  den  samme  Slutning. 

Efter  at  han  har  prøvet  alle  de  forskellige  intellektuelle  og 
praktiske  Eksperimenter,  kommer  han  tilbage  til  Følelsen  af, 
at  naar  han  mest  fuldstændig  har  ofret  sig  selv  for  at  hjælpe 
en  anden,  synes  han  at  være  Mesteren  nærmest. 

Hvad  andet  er  det,  der  forherliger  Livet,  end  netop  Efter- 
følgelsen af  disse  Lærdomme?  Derfor  finder  jeg  en  delvis 
Forklaring  paa  Jesu  forunderlige  Magt  over  Menneskenes 
Børn  i  den  Kendsgerning,  at  han  har  været  Menneskenes  store 

Læremester,  og  det  en  Lærer  af  en  saadan  Beskaffenhed,  at 
han  lærte  ved  sit  Eksempel  og  altid  var  i  Stand  til  at  sige: 
»Kom,  folg  mig.«  Naar  vi  læser  om  Forsoningen,  maa  vi,  for 
at  fatte  dens  fulde  Betydning,  betragte  hans  Lidelse  og  Dod 
som  noget,  han  udførte  for  os;  men  jeg  ynder  desuden  at 
tænke  paa  Korsfæstelsen  fra  det  Synspunkt,  at  Jesus  sejrende 
over  Korset  kan  sige  til  alle  Mennesker:  »I  Vil  aldrig  blive 
forlangt  til  at  gore  mere,  end  jeg  har  gjort.« 

Og  fra  Begyndelsen  til  Enden  af  hans  Missionsgerning  er 
hans  Liv  løftet  højt  op  over  de  gamle  Profeters  og  Læreres, 
saavel  som  over  Nutidens.  Han  var  i  Stand  til,  under  alle 
Livets  Tilskikkelser,  at  sige:  »Som  I  se  mig  gøre,  saaledes 
gorer  ogsaa  I.«  Han  lærte  os,  hvorledes  vi  bør  leve,  og  hvor- 
ledes vi  bor  do;  og  endvidere  lærte  han  os,  at  Doden  ikke  er 
det  sidste.  .  .  . 

Det  er  i  Grunden  forbavsende,  men  dog  let  forstaaeligt,  naar 
vi  tænker  nærmere  derover,  at  Bibelen  vedbliver  at  være  Ver- 
dens mest  udbredte  Bog.  I  1922  blev  der  solgt  flere  Bibler  i 
Amerika  end  nogen  anden  Bog,  og  det  til  Trods  for,  at  Mil- 
lioner allerede  var  fordelt  i  Hjemmene.  I  samme  Aar  blev 
30  Millioner  Eksemplarer  af  denne  Bog  trykt  og  omsat  i  Ver- 
den. Bibelen  er  nu  oversat  i  770  Sprog  og  Dialekter,  og  det 
forbavsende  er,  at  den  altid  er  ny.  Andre  Bøger  kommer  frem, 
har  en  rivende  Afsætning  og  gaar  derefter  i  Glemme,  luen  der 
er  noget  ved  Bibelen,  der  gør,  at  den  altid  er  ny  og  holdes  i 
Ære  af  Menneskene  —  og  Kærnen  i  Bibelen  er  Jesu  Kristi  Liv 
og  Lære. 

Jeg  har  i  de  sidste  to  Aar  været  beskæftiget  med  i  ældre  og 
nyere  Literatur  at  finde,  hvilke  Dele  af  Bibelen  bliver  oftest 
benyttet,  og  de  første  fire  Emner,  der  i  Antal  staar  meget  langt 
over  de  øvrige,  er  alle  vedrørende  Jesu  Liv  og  Gerning.  Han 
har  sagt  Ting  saaledes,  at  de  rører  Menneskenes  Hjerter. 
Hvorfor?  Jeg  er  netop  enfoldig  nok  til  at  tro,  at  Grunden  til, 
at  hans  Lærdomme  gor  et  saa  dybt  Indtryk  paa  Menneskene, 
ikke  er  den,  at  han  blot  var  en  stor  Lærer  eller  levede  under 

et  særligt  Himmelstrøg.  Jeg  tror,  at  Forklaringen  ligger  i  den 
Kendsgerning,  at  Jesus  Kristus  i  Sandhed  var  og  er  Guds  Søn. 
I  denne,  de  religiøse  Bevægelsers  og  teologiske  Stridigheders 
Tid,  maa  de  Sidste-Dages  Helliges  Standpunkt  i  det  mindste 
være  klart  og  tydeligt.  For  vort  Vedkommende  kan  der  ikke 
være  nogen  Tvivl  om,  at  Jesus  er  Kristus,  den  levende  Guds 

Søn-  (Fortsættes.) 

BARNEAARENES  VANER. 

De  vigtigste  og  mest  værdifulde  Vaner,  der  formes  i  Barne- 
aarene,  er  de,  der  er  beslægtede  med  Helbredet  —  det  aande- 
lige  saavel  som  det  fysiske.  Nervesystemet  er  saaledes  ind- 
rettet, at  det  paa  en  eller  anden  Maade  omformes,  enten  for- 
delagtigt eller  uheldigt,  af  enhver  Handling,  der  udføres.  Er- 
hvervelsen af  ønskelige  og  lykkebringende  Vaner  er  den  egent- 
lige Hensigt  med  Størstedelen  af  den  Opdragelse,  vi  giver 
eller  burde  give  vore  Børn.  I  de  første  Aar  af  Barnets  Liv  kan 
Vaner,  der  fremmer  og  bevarer  Sundheden,  meget  godt  udgøre 
Hovedformaalet  med  Opdragelsen. 

Det  er  ligesaa  let  at  erhverve  gode  som  daarlige  Vaner,  og 
om  Børn  erhverver  sig  de  gode  eller  de  daarlige,  afhænger  af 
deres  Forældres  Intelligens  og  Aarvaagenhed.  Den  Vane,  som 
bør  formes  tidligst,  og  som  bereder  Vejen  for  Erhvervelsen  af 
alle  andre  Sundhedsvaner,  er  Regelmæssighed. 

De.t  er  forbavsende,  hvor  hurtigt  et  nyfødt  Barn  underkaster 
sig  rytmisk  Regelmæssighed  i  alle  dets  Livsfunktioner,  der- 
som det  blot  bliver  givet  en  Lejlighed  dertil.  Spædebarnet,  der 
bliver  badet,  madet,  lagt  i  sin  Seng  for  at  sove  eller  for  Natten, 
paa  samme  Klokkeslet  hver  Dag,  vænnes  til  dette  i  ubegribelig 
kort  Tid  og  er  utilpas  eller  urolig,  dersom  denne  daglige  Rou- 
tine forstyrres. 

Denne  regelmæssige  Behandling  af  et  nyfodt  Barn  er  af 
største  Vigtighed,  ikke  alene  fordi  den  gor  det  meget  lettere 
at  passe  Barnet  og  tilfredsstille  dets  Fornødenheder,  medens 

det  endnu  er  i  den  spæde  Alder,  men  fordi  der  derved  lægges 
en  fast  og  sikker  Grundvold  for  Opbyggelsen  af  Barnets 
Nervesystem,  der  som  et  Hele  bliver  harmonisk  og  vel  af- 
balanceret, og  har  samme  Indflydelse  paa  hele  dets  Aandsliv. 

Regelmæssighed  er  en  af  Naturens  Særegenheder.  Vi  ser 
den  gore  sig  gældende  overalt:  Planeterne  er  regelmæssige  i 
deres  Bevægelser;  Aarstiderne  følger  hinanden  efter  en  be- 
stemt Orden;  Dag  og  Nat  kommer  og  gaar  med  stor  Nøjagtig- 
hed. Det  samme  er  Tilfældet  med  vort  eget  Legemes  Funk- 
tioner. Alle  Organer,  hvis  Virksomhed  ikke  er  direkte  under 
vor  Kontrol,  udforer  deres  Arbejde  med  en  næsten  fuldkom- 
men Nøjagtighed.  Hjertets  Virksomhed  er  et  af  de  bedste 
Eksempler  herpaa. 

Det  synes,  som  om  Born  har  særlig  let  ved  at  forme  Vaner. 
Læg  Mærke  til,  hvor  ufortrødent  og  interesseret  et  Barn  vil 
gore  den  samme  Ting  om  og  om  igen.  Dette  er  en  Tendens 
hos  ganske  smaa  Børn,  som  deres  Opdragere  burde  udnytte  i 
fuldeste  Udstrækning,  men  som  de  fleste  i  sorgelig  Grad  for- 
sømmer. Under  den  aldeles  fejlagtige  Formodning,  at  Børn 
hele  Tiden  trænger  til  Forandring  og  maa  høre  og  se  noget 
nyt,  plager,  irriterer  og  opriver  mange  Forældre  deres  Børns 
Nervesystem  ved  uafbrudt  Talen,  Syngen,  Vuggen,  Løften  og 
ved  paa  andre  Maader  at  »underholde«  dem.  Hvad  de  trænger 
til  er  Regelmæssighed  og  Lejlighed  til  at  underholde  sig  selv. 

(Juvenile  Instructor.) 


STRØTANKER. 

Vore  Medmennesker  bedømmer  os  efter,  hvad  vi  synes  at 
være.  Hvor  nødvendigt  er  det  saa  ikke,  at  vi  skulde  synes  at 
være  netop  hvad  vi  er. 

Slette  Tanker,  der  ej  kommer  til  Orde,  kan  maaske  falde 
harmløse  til  Jorden,  men  er  de  én  Gang  udtalte,  kan  Gud  selv 
ikke  slaa  dem  ihjel. 

ARBEJDETS  VELSIGNELSE. 

Den  Lov,  ifølge  hvilken  hver  enkelt  Skabnings  Eksistens  er 
afhængig  af  dens  egne  Bestræbelser  paa  at  erhverve  sig  Li- 
vets Fornødenheder,  er  ligesaa  værdifuld  og  uundværlig  for 
det  enkelte  Individ,  som  den  er  nyttig  for  Samfundet.  For- 
medelst den  samme  Lov  forhindres  han  i  at  blive  underholdt 
af  sine  Medskabninger  uden  Vederlag,  idet  disses  egennyttige 
Interesser  skaber  en  naturlig  Modvilje  mod  at  blive  berøvet 
Frugten  af  deres  eget  Arbejde.  Kampen  for  Tilværelsen  gør 
Arbejdet  til  en  Nødvendighed,  men  det  er  ogsaa  en  Velsig- 
nelse, baade  for  det  enkelte  Menneske  og  for  Samfundet,  thi 
ved  at  han  nødvendigvis  maa  arbejde,  frembringer  han  ved 
sit  Arbejde  Værdier,  der  gør  Samfundet  rigere,  og  selv  faar 
han  Lejlighed  til  at  gøre  Brug  af  og  udvikle  sine  Evner  og 
Egenskaber. 

Det  er  ikke  alene  i  økonomiske  og  sociale  Øjemed,  at  Gud 
har  nedlagt  Selvopholdelsesdriften  i  vor  Natur,  men  for  at 
ethvert  Menneske  ved  denne  Drifts  Tilfredsstillelse  —  ved  sit 
Arbejde  —  kan  fremkalde  og  udvikle  de  skjulte  fysiske,  mo- 
ralske og  aandelige  Egenskaber,  der  er  vort  Særkende  som 
Mennesker,  og  som  indeholder  Forjættelsen  om  og  Forbere- 
delsen til  vor  Udødelighed. 

Da  Herren  sagde  til  Adam:  »I  dit  Ansigts  Sved  skal  du  æde 
dit  Brød,«  lød  det  i  hans  Øren  som  en  Straf,  men  i  Virkelig- 
heden var  det  en  Velsignelse  og  Guds  virksomme  Middel  til 
Menneskenes  Frelse.  Det  vilde  have  været  ligesaa  let  for  Gud 
at  anbringe  os  i  en  frugtbar  Have,  som  i  en  arbejdskrævende 
og  ugæstfri  Verden,  men  da  vilde  vi  have  vedblevet  at  være 
Skabninger,  som  et  Æble  kunde  friste  og  en  Slange  lokke.  Vi 
faar  Kraft  til  at  vende  os  bort  fra  den  forbudne  Frugt  og 
knuse  Slangens  Hoved,  naar  vi  ved  den  Sjælsstyrke  og  Over- 
vindelse, som  Arbejde  giver,  lærer  Selvfornægtelse  og  Maal- 
bevidsthed,  faar  Kendskab  til  vore  Evner  og  Øjnene  op  for 
Evighedens  Velsignelser. 

Ingen  kan  gøre  en  anden  saa  stor  og  uoprettelig  Skade  som 

ved  at  befri  ham  for  Forpligtelsen  til  og  Nødvendigheden  af 
at  arbejde.  Det  er  at  borttage  Lys  og  Varme  fra  Planten  for  at 
spare  den  for  Ulejligheden  med  at  vokse.  Arbejde  er  Sjæls- 
evnernes  Livsbetingelse.  Lommeuret,  der  ligger  i  Skuffen  uden 
at  være  trukket  op,  er  ikke  mere  unyttigt  som  Ur  betragtet 
end  det  menneskelige  Væsen,  der  er  berøvet  Lejligheden  til  at 
arbejde.  Mennesket  er  ikke  en  Maskine,  bestemt  til  at  udføre 
Arbejde  af  en  eller  anden  Slags,  men  er  et  fremadskridende 
Væsen,  der  ved  Arbejde  sættes  i  Stand  til  at  udvikle  og  fuld- 
kommengøre sig  selv  paa  Legeme  og  Sjæl,  forøge  sin  fysiske 
og  aandelige  Kraft  og  komme  til  Kundskab  om  sine  Evners 
Beskaffenhed  og  Udstrækning,  samt  nyde  Udbyttet  af  deres 
Virksomhed.  Derfor  er  alt,  hvad  der  hindrer  Mennesket  i  at 
Arbejde,  enten  det  sker  ved  frit  at  forsyne  ham  med  dets 
Frugter,  eller  ved  at  nægte  ham  Lejlighed  dertil,  den  mest 
ubodelige  Skade,  der  kan  tilføjes  ham. 

Fra  et  rent  økonomisk  Standpunkt  kan  vi  tænke  os,  hvor 
haardt  det  maa  være  for  dem,  der  gerne  vil  arbejde,  men  ikke 
kan  faa  noget  at  bestille.  Men  de  er  ikke  nær  saa  slemt  stillede 
som  dem,  der  ikke  behøver  at  arbejde  —  og  derfor  ikke  gør 
det.  Rigdom  er  ikke  i  sig  selv  en  Hindring  til  Arbejde.  Tvært- 
imod kan  den  være  et  Middel  til  at  skabe  Arbejde  baade  for 
sig  selv  og  andre.  Men  dersom  Rigdom  betragtes  som  et  Mid- 
del til  at  undgaa  Arbejde,  da  er  den  en  Forbandelse,  og  da  er 
den  Rige  daarligere  stillet  end  den  Fattige,  der  ikke  kan  faa 
Arbejde.  Denne  sidste  mangler  maaske  Føde  for  sit  Legeme, 
men  den  anden  udhungrer  sin  Sjæl. 

Det  er  altsaa  i  Samfundets  og  det  enkelte  Menneskes  In- 
teresse, at  alle  arbejder.  Samfundet  har  Ret  til  at  kræve  Ar- 
bejde af  ethvert  Menneske  i  en  eller  anden  Form.  Alle  Ydelser, 
der  er  til  Nytte  for  Menneskene,  der  gør  Livet  smukkere  og 
Tilværelsen  behageligere,  er  samfundsnyttigt  Arbejde;  Kunst- 
nerens, Forfatterens  og  Husmoderens  Ydelser  er  samfunds- 
nyttigt Arbejde  i  mindst  lige  saa  høj  Grad  som  Fabrikarbej- 
derens og  Landmandens.  Og  ethvert  Menneske  trænger  til  Ar- 
bejdets forædlende  Indflydelse  ved  sin  egen   aandelige  Ud- 

dannelse.  Arbejdet  er  nødvendigt  for  Samfundet  og  for  det 
enkelte  Menneske  ved  Tilvejebringelsen  af  Livets  Fornøden- 
heder, men  uanset  dette  er  Arbejdet  i  sig  selv  den  største  Vel- 
signelse baade  for  Samfundet  og  Mennesket,  eftersom  det  er 
Hemmeligheden  ved  og  Nøglen  til  Menneskeslægtens  Frem- 
skridt, Forbedring  og  Udvikling,  det  Middel,  hvorved  Evner 
og  Kræfter  forøges,  Kundskab  erhverves,  Karakteren  staal- 
sættes og  den  højeste  Lykke  opnaas. 

Samfundets  og  Religionens  første  og  vigtigste  Opgave  burde 
derfor  være  at  sikre  ethvert  Menneske  Lejligheden  til  at  ar- 
bejde og  undervise  det  om  Arbejdets  Velsignelser  i  baade 
aandelig  og  timelig  Henseende.  Forholdene  i  Verden  vilde 
være  ideale,  dersom  enhver  Mand  og  Kvinde  ved  Opnaaelsen 
af  en  passende  Alder  var  beskæftiget  ved  et  eller  andet  Slags 
Arbejde  og  ydede  Samfundet  den  bedste  Tjeneste,  som  deres 
Kræfter  og  Evner  tillod  dem  at  udføre.  Dette  vilde  fuldstændig 
tilintetgøre  al  fysisk  og  moralsk  Fattigdom,  thi  Guds  Hensigt 
med  at  gøre  Arbejdet  til  en  Livsbetingelse,  var  ikke  blot  at 
afhjælpe  fysiske  Fornødenheder,  at  skaffe  Føde,  Brændsel  og 
Husly,  men  havde  ligesaa  meget  til  Hensigt  at  forhindre  eller 
helbrede  moralsk  Fattigdom,  at  skabe  aandeligt  Liv  og  Virk- 
somhed, frigøre  Følelserne,  opvække  Evnerne  af  Dvale  og 
give  dem  nyt  Liv. 

Fattigdom  er  i  dens  inderste  Kærne  en  aandelig  Sygdom, 
der  sløver  Menneskets  Sjæl.  Den  Ligegyldighed,  Haabloshed, 
Slaphed  og  Følelsernes  Forsumpning,  der  almindeligvis 
kendetegner  Fattigdommen,  er  dens  mest  skæbnesvangre  Føl- 
ger eller  Frugter.  Derfor  bør  Arbejdets  forædlende  Indflydelse 
dyrkes,  og  det  vil  aldrig  undlade  at  bære  sine  Frugter.  Det 
vil  hæve  enhver  op  til  hans  rette  Plads  og  fremhæve  hos  ham 
Bevidstheden  om,  at  vi  alle  er  sat  paa  Jorden  i  en  bestemt 
Hensigt.  Og  Arbejdet  vil  give  ham  Forvisningen  om,  at  sund 
og  nyttig  Virksomhed  alene  han  bringe  virkelig  Lykke  og 
Tilfredshed,  bringe  sand  Rigdom,  og  at  »enhver  skal  belønnes 
efter  sine  Gerninger«.  j  $  # 

FASTE. 

Faste  ved  særlige  Lejligheder  og  i  bestemte  Hensigter  har 
været  Sædvane  blandt  Guds  Folk  fra  de  tidligste  Tider. 
Fasten  var  sædvanligvis  forbunden  med  en  eller  anden  Op- 
vækkelse blandt  Folket,  der  bekendte  deres  Synder,  angrede 
og  omvendte  sig.  Den  mest  mærkværdige  Beretning  om  en 
længere  personlig  Faste  er  den  om  Moses  paa  Sinai  Bjerg: 

»Og  han  var  der  hos  Herren  fyrretyve  Dage  og  fyrretyve 
Nætter,  han  aad  ikke  Brød  og  drak  ikke  Vand;  og  han  skrev 
paa  Tavlerne  Pagtens  Ord,  de  ti  Ord.« 

Dette  var  naturligvis  en  Undtagelse.  Intet  lig  det  havde 
tidligere  fundet  Sted,  uagtet  Patriarkerne  uden  Tvivl  fastede 
i  Forbindelse  med  deres  Begrædelser  over  de  Døde,  hvilke 
ofte  nævnes.  Den  anden  bibelske  Beretning  om  en  forlænget 
Faste  i  en  bestemt  Hensigt,  er  den  om  Frelseren: 

»Da  blev  Jesus  af  Aanden  fort  op  i  Ørkenen  for  at  fristes  af 
Djævelen.  Og  da  han  havde  fastet  fyrretyve  Dage  og  fyrre- 
tyve Nætter,  blev  han  omsider  hungrig.  Og  Fristeren  gik  til 
ham  og  sagde:  Er  du  Guds  Son,  da  sig,  at  disse  Stene  skulle 
blive  Brød.  Men  han  svarede  og  sagde:  Der  staar  skrevet: 
Mennesket  skal  ikke  leve  af  Brød  alene,  men  af  hvert  Ord, 
som  udgaar  igennem  Guds  Mund.« 

Bortset  fra  disse  specielle  mirakuløse  Tilfælde  var  Over- 
holdelsen af  bestemte  Fastedage  ikke  ualmindeligt.  Da  Israels 
Børn  var  stærkt  betrængte  af  Filisterne,  samledes  de  ved 
Mizpa  og  fastede  en  Dag,  medens  Profeten  Samuel  ofrede  og 
bad  for  Folkets  Befrielse.  Herren  hørte  deres  Bonner,  hvilket 
førte  til,  at  Fjenden  blev  ydmyget,  og  Folket  vandt  Sejr. 
Ofte,  naar  deres  Fjender  truede  dem  med  Ødelæggelse,  eller 
de  stod  overfor  en  stor  Fare,  søgte  Israeliterne  hen  til  deres 
Profeter  og  Ledere,  der  da  proklamerede  Faste  og  ved  Of- 
ringer og  Bøn  anraabte  Herren  om  Hjælp  og  Befrielse.  Der 
er  en  ypperlig  Beretning  i  2.  Krøn.  20  om  Kong  Josafat,  der 
lod  udraabe  en  Faste  over  al  Juda,  og  ligeledes  om  Esra,  der 
samlede   alt   Folket  ved   Ahava   Floden   og   lod   udraabe   en 

Faste,  »for  at  ydmyge  os  for  vor  Guds  Ansigt  for  at  bede  ham 
om  en  lykkelig  Rejse  for  os  og  vore  Born  og  alt  vort  Gods«. 
Det  har  ikke  altid  været  for  at  vinde  Sejr  over  deres  Fjender, 
at  Israels  Børn  holdt  Faste.  At  faste  med  dette  Formaal  blev 
endog  bebrejdet  dem  og  et  mere  værdigt  Øjemed  antydet  ved 
Fasten,  omtalt  af  Profeten  Esaias: 

»Er  dette  ikke  den  Faste,  som  jeg  har  Behag  i:  at  I  løse 
Ugudeligheds  Lænker,  sprænge  Aagets  Baand,  at  I  give  de 
Fortrykte  fri,  og  at  I  sønderbryde  hvert  et  Aag?  Er  det  ikke 
den,  at  du  deler  dit  Brød  med  den  Hungrige,  og  at  du  lader 
de  Elendige  og  Omvankende  komme  i  dit  Hus?  naar  du  ser 
en  Nøgen,  at  du  da  klæder  ham,  og  at  du  ikke  holder  dig  til- 
bage fra  ham,  som  er  dit  eget  Kød?« 

Disse  Citater  fra  Bibelen  og  mange  andre,  som  kunde  an- 
føres, som  for  Eksempel  Beretningen  om  Folket  i  Ninive,  der 
udraabte  en  Faste  og  ved  Omvendelse  fra  deres  Synder  af- 
vendte den  profeterede  Ødelæggelse  af  deres  Stad,  fremhæver 
alle,  hvorledes  Folket  viste  dets  Tro  ved  at  nægte  sig  selv 
Fode  og  ved  Bøn  og  Ofringer  til  Herren  sogte  at  opnaa  hans 
Velsignelse.  Mormons  Bog  indeholder  mange  lignende  Beret- 
ninger. Et  Tilfælde  af  lidt  anderledes  Beskaffenhed  og  af  stor 
Interesse  er  Fortællingen  om  Profeten  Almas  Sons  Omven- 
delse, thi  da  en  stor  Menneskeskare  havde  forsamlet  sig: 

»Og  fastet  og  bedet  i  et  Tidsrum  af  to  Dage  og  to  Nætter 
...  og  han  stod  op  og  begyndte  at  tale  til  Folket  og  bød  dem 
at  være  ved  godt  Mod;  thi,  sagde  han,  jeg  har  omvendt  mig 
fra  mine  Synder  og  er  bleven  geniost  af  Herren;  se,  jeg  er 
genfødt  af  Aanden.« 

Hvor  virksom  og  fortræffelig  Anvendelsen  af  denne  Sæd- 
vane end  var,  naar  den  blev  benyttet  paa  rette  Maade  og  i 
Ydmygelsens  Aand,  saa  kom  der  dog  en  Tid,  da  Folket  baade 
i  Palæstina  og  Amerika  gjorde  den  til  en  tom  Farce:  og  deres 
Præster,  Religionsbekendere  og  andre  sogte  derigennem,  i 
deres  Forfængelighed  og  Selvforherligelse,  at  forestille  sig  som 
dybt  bedrøvede  over  deres  og  Folkets  Synder  og  med  paa- 
laget   Martyrmine    udstaa    Hungerens    Kvaler    for    at    blive 

hædrede  af  Menneskene.  Et  Sidestykke  til  den  Slags  For- 
stillelse har  man  været  Vidne  til  i  vore  Dage  i  hvad  der 
kaldes  Hungerstrejker,  ved  hvilke  en  tvivlsom  Berømmelse 
soges  af  Folk,  der,  fængslede  for  Forbrydelser,  protesterer 
mod  Loven  og  Øvrigheden.  Herren  misbilligede  alle  saadanne 
i  kraftige  Udtryk  i  sin  Tale  til  Disciplene  paa  Bjerget: 

»Men  naar  I  faste,  da  ser  ikke  bedrøvede  ud  som  Hyklerne; 
thi  de  gore  deres  Ansigter  ukendelige,  for  at  de  kunne  vise 
sig  for  Menneskene  som  fastende;  sandelig,  siger  jeg  eder,  de 
have  allerede  faaet  deres  Lon.  Men  naar  du  faster,  da  salv 
dit  Hoved,  og  to  dit  Ansigt,  for  at  du  ikke  skal  vise  dig  for 
Menneskene  fastende,  men  for  din  Fader,  som  er  i  Løndom; 
og  din  Fader,  som  ser  i  Løndom,  skal  betale  dig.« 

(»Deseret  News«.) 


HVORLEDES  BLEV  FORUDTILVÆRELSEN 

GLEMT? 

(Af  J.  Doyle  i  »Millennial  Star«.) 

Medlemmerne  af  Jesu  Kristi  Kirke  af  Siclste-Dages  Hellige 
tror  paa  Læren  om  en  Forudtilværelse.  Denne  Idé  er  ikke  ny, 
thi  mange  af  vore  største  Digtere  lægger  for  Dagen,  at  deres 
Tanker  sommetider  har  hævet  sig  opad  og  tilbage  til  et  Liv, 
der  ikke  havde  sin  Begyndelse  med  denne  Jords  Tilblivelse. 

For  Nedskriveren  af  disse  Linier  indeholder  Læren  om  en 
Forudtilværelse  stor  Trøst,  hvad  Forstaaelsen  af  denne  vor 
jordiske  Tilværelses  indviklede  Forhold  angaar.  Han  var  saa 
omtrent  en  Ateist  og  forkastede  Aabenbaring  og  Profeti,  men 
en  nagende  Tvivl  blev  bortjaget,  og  mange  vanskelige  Pro- 
blemer blev  forklaret  ved  Hjælp  af  denne  Lære.  Profeti  be- 
tragtede jeg  som  intet  mere  end  en  Række  mærkværdige  Til- 
fældigheder, men  nu  kan  jeg  forstaa,  at  Profeti  maa  være 
Dygget  Paa  Kundskab  om  Fortiden.  Om  ikke,  hvorledes  kunde 
saa  Profeter  forudsige  med  Sikkerhed,  ikke  alene  Begiven- 
heder, der  skulde  finde  Sted,  men  ogsaa  Karakteren  og  Handle- 

maaden  hos  visse  Personer,  der  skulde  blive  Aarsag  til  disse 
Begivenheder?  Dersom  det  indvendes,  at  de  gamle  Profeter 
ikke  havde  Kundskab  om  Fortiden,  eller  at  deres  Kendskab  til 
Fortiden  ikke  var  saa  fuldstændig  som  vor  —  thi  vi  har  mæg- 
tige Biblioteker,  hvor  vi  kan  samle  Oplysninger  om  historiske 
Kendsgerninger  —  saa  svarer  jeg,  at  de  gamle  Profeter  talte 
under  Guds  Aands  Indflydelse.  De  var  Redskaber  i  hans  Hæn- 
der, hvorved  han  tilkendegav  for  sine  Børn  de  Ting,  som  han 
onskede,  at  de  skulde  vide.  At  Gud  havde  Kundskab  om  For- 
tiden —  en  Fortid,  der  gaar  langt  tilbage  til  en  Tid,  da  Jorden 
endnu  ikke  var  til  —  vil  følgende  Citat  være  tilstrækkeligt  til 
at  bevise:  »Da  den  Højeste  uddelte  Arv  iblandt  Folkene,  da 
han  adskilte  Menneskenes  Børn,  da  satte  han  Folkenes  Lande- 
mærker efter  Israels  Borns  Tal.«  (5.  Moseb.  32:  8.) 

Dette  hentyder  utvivlsomt  til  en  meget  tidlig  Periode,  da 
Gud  adskilte  Menneskene,  og  det  er  vanskeligt  at  tænke  sig, 
hvorledes  Gud  kunde  have  haft  Israels  Børns  Tal  for  Øje,  med 
mindre  han  kendte  Tallet  paa  det  aandelige  Israel,  hvoraf 
Israels  Folk  paa  Jorden  skulde  være  en  Genpart.  Endvidere 
sagde  Gud  til  Jeremias:  »For  jeg  dannede  dig  i  Moders  Liv, 
kendte  jeg  dig,  og  for  du  udkom  af  Moders  Skød,  helligede  jeg 
dig;  jeg  beskikkede  dig  til  en  Profet  for  Folkene.«  (Jer.  1:  5.) 
Her  fremsættes  tydeligt  nok  den  Tanke,  at  Gud,  der  kendte 
Jeremias'  aandelige  Personlighed,  før  han  blev  født  paa  Jor- 
den, i  en  Forudtilværelse  valgte  ham  til  at  være  en  Profet.  De 
hellige  Skrifter,  baade  gamle  og  nye,  vidner  om  Sandheden 
af  denne  Lærdom.  Der  er  en  Overflødighed  af  Beviser  for,  at 
vi  var  til  forud  for  dette  Jordeliv,  og  at  »Aanden  vil  gaa  til- 
bage til  Gud  igen,  som  gav  den«.  Og  dog,  til  Trods  for  alt 
dette,  kan  det  Sporgsmaal  vedblivende  trænge  sig  frem:  Der- 
som det  er  sandt,  at  vi  har  levet  før,  hvorfor  glemmer  vi  saa 
helt  og  holdent  al  den  Kundskab,  vi  erhvervede  os  i  denne 
Forudtilværelse? 

I  Mangel  af  forklarende  Kendsgerninger  er  det  tilladeligt  at 
opstille  Formodninger,  og  vi  maa  sikkert  kunne  udtænke  en 
Losning  af  dette  vanskelige  Problem.  Gud  er  et  fornuftigt  Væ- 

sen,  der  arbejder  efter  naturlige  Principper;  derfor  kan  vort 
Tab  af  Erindringen  om  vort  forrige  Liv  kun  have  fundet  Sted 
paa  en  naturlig  Maade.  Lad  os  huske  paa,  at  al  Kundskab  i 
dette  Liv  erhverves  ved  Hjælp  af  Vibrationer  langs  med  Sanse- 
nerverne, hvilke  igen  bringer  Indtrykkene  til  Bevidstheden;  at 
al  Bevægelse  sker  ved  Hjælp  af  Vibrationer;  at  al  Kundskab 
erhvervet  her  kun  er  relativ,  og  dersom  det  sker,  at  vi  bliver 
bekendt  med  Ting  udenfor  vore  fem  Sansers  Rækkevidde,  da 
maa  Hjernen  assisteres  af  indviklet  konstruerede  Instrumen- 
ter, som  for  Eksempel  i  traadlos  Telegrafi.  Endvidere:  »Sand- 
hed er  Kundskab  om  Tingene,  som  de  er,  som  de  var,  og  som 
de  skulle  blive.  ...  Al  Sandhed  er  uafhængig  i  den  Sfære, 
hvori  Gud  har  stillet  den,  til  selv  at  handle,  ligesaa  er  al  In- 
telligens, ellers  findes  der  ingen  Tilværelse.«  (Pag.  Bog  93: 
24,  30.)  Følgelig  er  denne  vor  Jord  forskellig  fra  alle  andre 
Planeter.  Forholdene  her  er  uafhængige  og  paa  en  Maade  for- 
skellige fra  Forholdene  andre  Steder.  Lad  os  have  vor  Op- 
mærksomhed henvendt  paa  disse  Kendsgerninger,  medens  vi 
tænker  lidt  paa  Aandens  Stilling  i  Aandernes  Verden. 

Denne  Aand  er  et  Fornuftvæsen,  dvælende  i  »Aandernes 
Faders«  Nærværelse,  afpasset  efter  de  stedlige  Omgivelser  og 
med  sin  egen  fri  Vilje  til  at  adlyde  eller  forkaste  de  Love,  der 
hersker  i  den  Sfære,  hvori  den  befinder  sig,  thi  Apostlene 
spurgte  Kristus:  »Hvem  har  syndet,  denne  eller  hans  For- 
ældre, saa  han  skulde  fodes  blind?«  Efter  at  have  holdt  sin 
»forste  Provestand«  og  naaet  til  det  vigtige  Tidspunkt,  da  det 
blev  nodvendigt,  at  Aanden  skulde  komme  til  Jorden  for 
videre  at  udvikle  sig,  da  blev  den  kastet  ind  i  helt  nye  og 
ukendte  Omgivelser.  Opholdet  paa  Jorden  finder  Sted  ved,  at 
Aanden  ifører  sig  et  Legeme  af  Kød  og  Ben.  Dette  fysiske 
Legeme,  som  Aanden  nu  indesluttes  i,  er  af  Jord,  jordisk,  og 
er  underkastet  de  paa  Jorden  —  og  paa  Jorden  alene  —  gæl- 
dende Forhold  og  Love,  og  er  forsynet  med  fem  Sanser,  ved 
Hjælp  af  hvilke  det  indre  Væsen  staar  i  Forbindelse  med  den 
ydre  Verden,  og  hvorved  Indtryk  ude  fra  kommer  ind  til  dette 
Væsen,  der  er  sig  sin  egen  og  andres  Tilværelse  bevidst,  der 

har  Vilje  og  Hukommelse,  der  kan  tænke  og  overveje  og  har 
Kraft  til  at  handle. 

Legemet  kan  altsaa  lignes  ved  en  fuldkommen  Maskine,  der 
ikke  i  sig  selv  er  i  Besiddelse  af  Fornuft  eller  Evne  til  at  ud- 
fore noget.  Tag  som  et  Eksempel  et  Lokomotiv,  der  staar  fær- 
digt med  Dampen  oppe,  rede  til  at  trække  Toget  hurtigt  hen  ad 
Skinnerne,  og  dog  rører  det  sig  ikke,  for  Lokomotivføreren,  den 
døde  Maskines  Aand  eller  Intelligens,  springer  op  paa  Plat- 
formen og  aabner  for  Ventilen,  saaledes  at  den  sættes  i  Gang. 

Resultatet  af  denne  Betragtningsmaade  er,  at  vi  kommer  til 
den  uundgaaelige  Slutning,  at  naar  det  aandelige  Væsen  for- 
lader den  Sfære,  hvorfra  det  kom,  bliver  det  pludseligt,  saa  at 
sige,  indesluttet  i  en  mørk  »Celle«,  med  kun  fem  ubenyttede 
Ledninger  (de  fem  Sanser)  til  at  bringe  Idtryk  fra  denne  nye 
ydre  Verden  til  det  indre  Fornuftvæsen,  og  da  Vibrations- 
omraadet  er  meget  begrænset  og  kun  kan  foregaa  i  de  grovere, 
jordiske  Stoffer,  har  dette  Væsen  ikke  Midler  til  sin  Raadig- 
hed,  hvorved  det  kan  meddele  sine  Omgivelser  den  Kundskab, 
som  det  opnaaede  i  en  tidligere  Tilværelse,  fordi  Forholdene 
der  var  totalt  forskellige  fra  Forholdene  her.  Derfor  siger  vi, 
at  vi  har  glemt;  men  maaske  det  vilde  være  bedre  at  sige,  at 
vi  ikke  har  de  rigtigt  indstillede  Instrumenter,  hvormed  vi 
kan  meddele  hverandre  Kundskaben  om  vor  Forudtilværelse. 
Men  vi  kan  trøste  os  selv  med  det  Løfte,  at  al  den  Kundskab, 
vi  erhverver  os  i  dette  Liv,  vil  følge  med  os  i  Opstandelsen 
og  blive  føjet  til  vor  Kundskabsfylde,  erhvervet  i  Forud- 
tilværelsen. 

